**Likumprojekta „Civilās aizsardzības un katastrofas pārvaldīšanas likums” sākotnējās ietekmes novērtējuma ziņojums (anotācija)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| I. Tiesību akta projekta izstrādes nepieciešamība | | | | | | | | |
| 1. | Pamatojums | | | Krīzes vadības padomes 2013.gada 22.novembra ārkārtas sēdes protokola Nr.26 2.punkts, Ministru kabineta 2013.gada 22.novembra ārkārtas sēdes protokola Nr.62 10.punkts, Deklarācijas par Laimdotas Straujumas vadītā Ministru kabineta iecerēto darbību 126.punkts un Ministru kabineta 2014.gada 7.aprīļa rīkojuma Nr.151 „Par Valdības rīcības plānu Deklarācijas par Laimdotas Straujumas vadītā Ministru kabineta iecerēto darbību īstenošanai” 2.pielikuma 126.1.apakšpunkts. | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | | Esošais Civilās aizsardzības likums (turpmāk - likums) ir spēkā kopš 2007.gada 1.janvāra un tam laika gaitā ir veikti vairāki grozījumi. Likuma piemērošanas laikā ir identificētas vairākas problēmas civilās aizsardzības sistēmā, civilās aizsardzības sistēmas subjektu kompetences interpretācijā, civilās aizsardzības plānošanā, katastrofas definīcijā, pārvaldīšanā un resursu vadībā. Likumā atsevišķas normas iespējams neviennozīmīgi interpretēt, kas kavē institūciju vienotu izpratni par civilo aizsardzību un likuma piemērošanu.  Likums nozaru ministrijām, kas izstrādā un īsteno nozares politiku, nenosaka skaidrus pienākumus un tiesības civilās aizsardzības un katastrofas pārvaldīšanas jomā. Savukārt, likumā noteikts, ka par civilās aizsardzības sistēmas darbību un tās uzdevumu izpildi ir atbildīgs Ministru prezidents, bet civilās aizsardzības sistēmu vada, koordinē un kontrolē Valsts ugunsdzēsības un glābšanas dienests.  Likums uzliek nozīmīgu administratīvo slogu valsts un pašvaldības institūcijām un komersantiem, infrastruktūras īpašniekiem, kam jāizstrādā objektu civilās aizsardzības plāni, ja objektā var atrasties vairāk kā 50 cilvēki, kā arī, ja objekts ir paaugstinātas bīstamības objekts. Normatīvajos aktos, tajā skaitā likumā, ir vairākas definīcijas vieniem un tiem pašiem īpašumiem, piemēram, objekts un paaugstinātas bīstamības objekts, ražotne, infrastruktūra, kritiskā infrastruktūra, Eiropas kritiskā infrastruktūra un citi, kas rada neskaidrības tiesiskā regulējuma piemērošanā un īpašuma identificēšanā.  Likums nenodrošina, ka civilās aizsardzības plānošana tiek saskaņota ar nozaru attīstības/politikas plānošanu un pašvaldību attīstības/politikas plānošanu, kā arī nenodrošina, ka civilās aizsardzības un attīstības/politikas plānošana tiek balstīta uz riku novērtējumu.  Likums šobrīd paredz, ka Latvija var sniegt palīdzību katastrofās cietušām valstīm, bet neparedz tiesības lūgt starptautisko palīdzību katastrofas draudu vai katastrofas gadījumā.  Likumprojekta „Civilās aizsardzības un katastrofas pārvaldīšanas likums” (turpmāk - likumprojekts) mērķis ir noteikt tiesiskos un organizatoriskos civilās aizsardzības sistēmas darbības un katastrofas pārvaldīšanas principus, lai iespējami maksimāli nodrošinātu cilvēku, vides, infrastruktūras un īpašuma drošību un aizsardzību, kā arī noteikt civilās aizsardzības sistēmas un katastrofas pārvaldīšanas subjektu kompetences.  Likumprojekts paredz precizēt civilās aizsardzības definīciju un noteikt civilās aizsardzības sistēmas darbības principus, tās galvenos uzdevumus un vadību.  Likumprojekts definē katastrofas jēdzienu un nosaka katastrofas veidus un mērogus. Likumprojekts nosaka jaunus katastrofas pārvaldīšanas pamatprincipus un atbildīgās institūcijas par katastrofas pārvaldīšanas vadību. Likumprojektā noteikta civilās aizsardzības subjektu (fizisku un juridisku personu, Ministru kabineta, Iekšlietu ministrijas, Valsts ugunsdzēsības un glābšanas dienesta, ministriju un valsts institūciju, pašvaldības domes un pašvaldības institūciju) kompetence.  Likumprojekts definē infrastruktūras un paaugstinātas bīstamības infrastruktūru un to īpašnieku vai tiesisko valdītāju pienākumus un tiesības.  Likumprojekts precīzi reglamentē civilās aizsardzības plānošanas principus un plānošanas dokumentu veidus, kā arī nosaka atbildīgos par civilās aizsardzības plānošanu. Likumprojektā arī iekļautas normas, kas reglamentē civilās aizsardzības sistēmas darbības un atbilstības pārbaudes.  Likumprojektā ietvertas normas par izglītību, zinātni un apmācību civilās aizsardzības un katastrofas pārvaldīšanas jomā.  Likumprojekts reglamentē starptautiskās palīdzības lūgšanu un sniegšanu katastrofas draudu un katastrofas gadījumā, kā arī civilās aizsardzības sistēmas finansēšanu. | | | | |
| 3. | Projekta izstrādē iesaistītās institūcijas | | | Krīzes vadības padomes sekretariāts, Valsts ugunsdzēsības un glābšanas dienests. | | | | |
| 4. | Cita informācija | | | Likumprojekta sagatavošanas laikā tika izpētīts un analizēts Somijas, Zviedrijas, Lielbritānijas, Igaunijas, Nīderlandes, Vācijas, Šveices un Islandes, kā arī kopējais Eiropas Savienības tiesiskais regulējums civilās aizsardzības un katastrofas pārvaldīšanas jomā un izmantots likumprojekta sagatavošanas procesā. | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | | Latvijas Republikas iedzīvotāji un viesi, kam valsts un pašvaldības institūcijas nodrošina civilo drošību un aizsardzību katastrofas draudu un katastrofas gadījumā, kā arī likumprojektā paredzēti pienākumi un tiesības civilās aizsardzības un katastrofas pārvaldīšanas jomā.  Ministru prezidents, pašvaldības domes priekšsēdētāji, valsts un pašvaldības institūcijas, Krīzes vadības padome un Pašvaldības civilās aizsardzības komisijas, kam likumprojekts paredz kompetenci civilajā aizsardzībā un katastrofas pārvaldīšanas vadīšanā.  Infrastruktūras un paaugstinātas infrastruktūras īpašnieki un tiesiskie valdītāji, kam saskaņā likumprojektu noteiktas prasības civilās aizsardzības un katastrofas pārvaldīšanas jomā. | | | | |
| 2. | Tiesiskā regulējuma ietekme uz tautsaimniecību un administratīvo slogu | | | Likumprojektam paredzama pozitīva ietekme uz tautsaimniecību, jo plānots uzlabot darbības un pakalpojumu sniegšanas nepārtrauktību, kā arī paaugstināt infrastruktūras un saimnieciskās darbības drošumu.  Likumprojekts paredz ļoti būtiski samazināt administratīvo slogu infrastruktūras īpašniekiem un tiesiskajiem valdītājiem gan publiskajā, gan privātajā sektorā, kā arī Valsts ugunsdzēsības un glābšanas dienestam samazināsies administratīvais slogs izstrādājot, izskatot un saskaņojot civilās aizsardzības plānu projektus.  Likumprojekta izstādes laikā (2014.gadā), kā arī tā ieviešanas pirmajā gadā (2015.gadā) palielināsies administratīvais slogs:   * Iekšlietu ministrijai, lai izstrādātu likumprojektam pakārtotos Ministru kabineta noteikumu projektus un Valsts Civilās aizsardzības plāna projektu; * ministrijām, lai savas kompetences ietvaros sagatavotu priekšlikumus Valsts civilās aizsardzības plāna projektam un pārkārtotu nozari civilās aizsardzības galveno uzdevumu veikšanai; * pašvaldības domēm, lai izstrādātu, saskaņotu un apstiprinātu Pašvaldības civilās aizsardzības plānu un attiecīgus saistošos noteikumus, kā arī, lai sagatavotos vadīt katastrofas pārvaldīšanu nepieciešamības gadījumā.   Paredzams, ka no 2015.gada 1.augusta civilās aizsardzības sistēma funkcionēs saskaņā ar likumprojektā paredzēto noregulējumu un kopējais administratīvais slogs publiskajā un privātajā sektorā būtiski samazināsies, vienlaikus nodrošinot augstu civilās aizsardzības sistēmas efektivitāti. | | | | |
| 3. | Administratīvo izmaksu monetārs novērtējums | | | Krīzes vadības padomes sekretariāts uzskata, ka likumprojekts neradīs papildus administratīvās izmaksas. Ja radīsies pamatota nepieciešamība, administratīvo izmaksu monetāro novērtējumu likumprojekta saskaņošanas laikā veiks ministrijas un pašvaldības. | | | | |
| 4. | Cita informācija | | | Nav. | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | | 2014.gads | | | | Turpmākie trīs gadi (tūkst. *euro*) | | |
| 2015.gads | 2016.gads | 2017.gads |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | | | Izmaiņas, salīdzinot ar kārtējo 2014.gadu | Izmaiņas, salīdzinot ar kārtējo 2014.gadu | Izmaiņas, salīdzinot ar kārtējo 2014.gadu |
| 1 | | 2 | 3 | | | 4 | 5 | 6 |
| 1. Budžeta ieņēmumi: | |  |  | | |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | |  |  | | |  |  |  |
| 1.2. valsts speciālais budžets | |  |  | | |  |  |  |
| 1.3. pašvaldību budžets | |  |  | | |  |  |  |
| 2. Budžeta izdevumi: | |  |  | | |  |  |  |
| 2.1. valsts pamatbudžets | |  |  | | |  |  |  |
| 2.2. valsts speciālais budžets | |  |  | | |  |  |  |
| 2.3. pašvaldību budžets | |  |  | | |  |  |  |
| 3.Finansiālā ietekme: | |  |  | | |  |  |  |
| 3.1.valsts pamatbudžets | |  |  | | |  |  |  |
| 3.2.speciālais budžets | |  |  | | |  |  |  |
| 3.3.pašvaldību budžets | |  |  | | |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | |  |  | | |  |  |  |
| 5.Precizēta finansiālā ietekme: | |  |  | | |  |  |  |
| 5.1.valsts pamatbudžets | |  | | |  |  |  |
| 5.2.speciālais budžets | |  | | |  |  |  |
| 5.3.pašvaldību budžets | |  | | |  |  |  |
| 6.Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | |  | | | | | | |
| 6.1. detalizēts ieņēmumu aprēķins | |
| 6.2.detalizēts izdevumu aprēķins | |
| 7. Cita informācija | | Krīzes vadības padomes sekretariāts neparedz likumprojekta ietekmi uz valsts vai pašvaldības budžetiem. Ja radīsies pamatota nepieciešamība, likumprojekta saskaņošanas laikā likumprojekta ietekmi uz valsts budžetu veiks ministrijas, bet uz pašvaldību budžetiem veiks pašvaldības. | | | | | | |
| **IV. Kāda var būt normatīvā akta ietekme uz spēkā esošo tiesību normu sistēmu** | | | | | | | | |
| 1. | Nepieciešamie saistītie tiesību aktu projekti | | | | Likumprojekta izskatīšanas laikā līdz tā spēkā stāšanās brīdim un saskaņā ar likumprojekta pārejas noteikumiem Iekšlietu ministrijai nepieciešamas izstrādāt:   * Ministru kabineta noteikumus par Pašvaldības civilās aizsardzības komisijas sastāvu, kompetenci un darba organizāciju, kā arī tās izveidošanas kārtību; * Ministru kabineta noteikumus par paaugstinātas bīstamības infrastruktūras apzināšanas, noteikšanas un civilās aizsardzības un katastrofas pārvaldīšanas plānošanas un īstenošanas kārtību; * Ministru kabineta rīkojumu „Paaugstinātas bīstamības infrastruktūras saraksts”; * Ministru kabineta noteikumus par kārtību, kādā valsts un pašvaldības institūcijām, juridiskām un fiziskām personām kompensējami izdevumi un zaudējumi, kas radušies to resursus iesaistot katastrofas pārvaldīšanā, tajā skaitā ugunsdzēsības un glābšanas darbos, kā arī aprēķināms kompensācijas apmērs; * Ministru kabineta noteikumus par valsts agrīnās brīdināšanas sistēmas izveidošanas, darbības un finansēšanas kārtību; * Ministru kabineta noteikumus par Valsts civilās aizsardzības plāna, Pašvaldības civilās aizsardzības plāna un Paaugstinātas bīstamības infrastruktūras civilās aizsardzības plāna struktūru un tajā iekļaujamo informāciju; * Ministru kabineta noteikumus par civilās aizsardzības un katastrofas pārvaldīšanas mācību veidiem un to organizēšanas kārtību; * Ministru kabineta noteikumus par minimālajām prasībām civilās aizsardzības kursa saturam; * Ministru kabineta noteikumus par minimālajām prasībām nodarbināto civilās aizsardzības apmācības saturam; * Ministru kabineta noteikumus par humānās palīdzības saņemšanas un sniegšanas kārtību; * Ministru kabineta noteikumus par kārtību, kādā valsts un pašvaldības institūcijas ierosina Ministru kabinetam lemt par starptautiskās palīdzības lūgšanu katastrofas draudu vai katastrofas gadījumā, lai nodrošinātu katastrofas pārvaldīšanu; * Ministru kabineta noteikumus par Latvijas ātrās reaģēšanas vienības izveidošanas, nosūtīšanas dalībai starptautiskās palīdzības sniegšanā katastrofā skartai vai krīzes situācijā nonākušai valstij un dalības finansēšanas kārtību; * Grozījumus Ministru kabineta 2010.gada 27.aprīļa noteikumos Nr.398 „Valsts ugunsdzēsības un glābšanas dienesta nolikums”, lai precizētu tiesību normas atbilstoši likumprojektam un uz tā pamata izdotajiem Ministru kabineta noteikumiem.   Likumprojekta izskatīšanas laikā līdz tā spēkā stāšanās brīdim un saskaņā ar likumprojekta pārejas noteikumiem Ārlietu ministrijai nepieciešamas izstrādāt:   * Ministru kabineta noteikumus par valsts civilās aizsardzības, katastrofas pārvaldīšanas un civilās krīzes vadības kontaktpunkta ar Ziemeļatlantijas līguma organizācijas un Eiropas savienības institūcijām, citām starptautiskām organizācijām un valstīm darbību un kompetenci; | | | |
| 2. | Atbildīgā institūcija | | | | Iekšlietu ministrija un Ārlietu ministrija. | | | |
| 3. | Cita informācija | | | | Nav. | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | |
| Projekts šo jomu neskar | | | | | | | | |
| **VI. Sabiedrības līdzdalība un komunikācijas aktivitātes** | | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | | | Likumprojekts ievietots Iekšlietu ministrijas mājas lapā sadaļā „Sabiedrības līdzdalība” | | | |
| 2. | Sabiedrības līdzdalība projekta izstrādē | | | | Priekšlikumu iesniegšana likumprojekta saskaņošanas laikā. | | | |
| 3. | Sabiedrības līdzdalības rezultāti | | | | Sabiedriskās apspriešanas laikā nav saņemti iebildumi un priekšlikumi. | | | |
| 4. | Cita informācija | | | | Nav. | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | |
| 1. | Projekta izpildē iesaistītās institūcijas | | | | Ministru kabinets, Krīzes vadības padome, ministrijas, valsts institūcijas, pašvaldību domes, Pašvaldības civilās aizsardzības komisijas, pašvaldības institūcijas, juridiskas un fiziskas personas. | | | |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | | Saistībā ar likumprojekta izpildi nav nepieciešams veidot jaunas institūcijas, likvidēt vai reorganizēt esošās. Likumprojekta izpildes nodrošināšanai valsts un pašvaldības institūcijām ir tiesības izveidot speciālas civilās aizsardzības struktūras vai nozīmēt amatpersonas civilās aizsardzības uzdevumu izpildes nodrošināšanai. | | | |
| 3. | Cita informācija | | | | Nav. | | | |

Iekšlietu ministrs R. Kozlovskis

Vīza: valsts sekretāre I.Pētersone–Godmane

01.07.2014, 10.00

1591

K.Druvaskalns, 67075835

[kaspars.druvaskalns@vugd.gov.lv](mailto:kaspars.druvaskalns@vugd.gov.lv)